Държавен вестник, бр. 91, 2018 г., стр. 25

БРОЙ  91	
Д Ъ Р Ж А В Е Н  В Е С Т Н И К 	
СТР.  25  
дирекция „Изпълнение на проекти по Опе­
ративна програма „Транспорт и транспортна 
инфраструктура“ 2014 – 2020“
33
дирекция „Анализ на риска и оперативен 
контрол“
41
дирекция „Пътни такси и разрешителни“
19
дирекция „Управление на стратегически 
инфраструктурни проекти“
17
дирекция „Пътна безопасност и планиране 
на дейностите по републиканската пътна 
мрежа“
15
Специализирани звена
2065
в т.ч.:
 
Институт по пътища и мостове
74
Национално тол управление
911
Областни пътни управления
1080“
Заключителни разпоредби
§ 11. Управителният съвет на Агенция 
„Пътна инфраструктура“ приема вътрешни 
правила за работа на специализираното звено 
Национално тол управление в срок два месе­
ца от влизането в сила на постановлението.
§ 12. Постановлението влиза в сила от деня 
на обнародването му в „Държавен вестник“ с 
изключение на § 6, т. 1 и т. 2, букви „а“, „б“, „в“ 
и „д“, които влизат в сила от 1 януари 2019 г.
Министър-председател: 
Бойко Борисов
Главен секретар на Министерския съвет: 
Веселин Даков
9754
РЕШЕНИЕ № 769
ОТ 29 ОКТОМВРИ 2018 Г.
за определяне на спечелилия конкурса участ­
ник за концесионер на морски плаж „Златни 
пясъци“, община Варна, област Варна
На основание чл. 8н, ал. 2 и 3 и чл. 8о във 
връзка с чл. 7 и 8 от Закона за устройство­
то на Черноморското крайбрежие, Решение 
№ 533 на Министерския съвет от 2018 г. за 
откриване на процедура за предоставяне на 
концесия за услуга за морски плаж „Златни 
пясъци“, община Варна, област Варна (ДВ, 
бр. 65 от 2018 г.), проведен на 20 септември 
2018 г. конкурс за определяне на концесионер, 
протокол на конкурсната комисия за резул­
татите от конкурса, назначена със Заповед 
№ Р-124 на министър-председателя на Репуб­
лика България от 22 август 2018 г., доклад 
на председателя на конкурсната комисия за 
резултатите от конкурса и мотивиран доклад 
на министъра на туризма
МИНИСТЕРСКИЯТ СЪВЕТ
Р Е Ш И :
1. Определя за спечелил конкурса за пре­
доставяне на концесия за обект – изключи­
телна държавна собственост – морски плаж 
„Златни пясъци“, община Варна, област Варна, 
и за концесионер на морския плаж – „ЛАМС 
ХОЛДИНГ ГРУП“ – ООД, с ЕИК: 102092557, 
със седалище – Бургас.
2. В съответствие с резултатите от про­
ведения конкурс конкретизира условията на 
концесията и задълженията на концесионера, 
както следва:
2.1. Размер на дължимото концесионно въз­
награждение за всяка календарна година, оп­
ределен съгласно Методиката за определяне на 
минималния размер на концесионно плащане 
за морските плажове – обекти на концесия по 
реда на чл. 8, ал. 2 от Закона за устройството 
на Черноморското крайбрежие, приета с По­
с­тановление № 9 на Министерския съвет от 
2015 г. (обн., ДВ, бр. 7 от 2015 г.; посл. изм. и 
доп., бр. 59 от 2016 г.), съгласно предложения 
от „ЛАМС ХОЛДИНГ ГРУП“ – ООД, размер 
на отчисленията на базата за изчисляване на 
размера на концесионното плащане (роялти) 
18 на сто без данък върху добавената стой­
ност (ДДС).
2.2. За целия срок на договора за концесия 
предложените цена за един чадър в размер до 
12 лв. с ДДС при ставка 20 на сто и за един 
шезлонг в размер до 12 лв. с ДДС при ставка 
20 на сто, без да се увеличават.
2.3. Предложение за размер на инвестиции 
за подобряване на облика на морския плаж в 
размер 6 834 531,60 лв. с ДДС за целия срок 
на концесията.
3. Оправомощава министъра на туризма:
3.1. Да сключи концесионен договор с 
„ЛАМС ХОЛДИНГ ГРУП“ – ООД, в едноме­
сечен срок от влизането в сила на решението.
3.2. Да представлява концедента в правоот­
ношенията, възникнали във връзка с изпълне­
нието на концесионния договор, включително 
да предявява вземанията на концедента по 
съдебен ред и да представлява държавата по 
дела, свързани с изпълнението на договора.
3.3. Да организира контрола по изпълне­
нието на концесионния договор.
4. Концесионният договор се сключва при 
условията на това решение, Решение № 533 на 
Министерския съвет от 2018 г. и подадената 
от „ЛАМС ХОЛДИНГ ГРУП“ – ООД, оферта 
за участие в конкурса. 
5. При отказ за сключване на договора 
по т. 4 спечелилият конкурса участник губи 
гаранцията за участие в конкурса.
6. Решението подлежи на обжалване от­
носно неговата законосъобразност пред Коми­
сията за защита на конкуренцията в 10-дне­
вен срок от обнародването му в „Държавен 
вестник“ по реда на Закона за концесиите.
Министър-председател:
Бойко Борисов
Главен секретар на Министерския съвет: 
Веселин Даков
9655